text: 
  Den overlevende polske matros, Krzysztof Samsel, 30, som med helikopter
   blev fløjet til den norske by Farsund, fortalte i en søforklaring 
  i går, at han kun havde reddet livet på grund af en luftboble, der 
  havde presset ham væk fra det synkende skib.
  
  " Ellers var jeg blev suget med ned, " forklarede Samsel. SEKS ER 
  VÆK
  
  Det menes, at de seks øvrige besætningsmedlemmer på Kamilla, der var 
  på vej fra Rekefjord i Norge til Rendsburg i Tyskland med sin last 
  af sten, er gået ned sammen med skibet.
  
  Isafold satte efter sammenstøddet øjelikkelig en gummibåd med 
  påhængsmotor i vandet. Men mandskabet så kun den enlige polak.
  
  Kystvagtskibet Lafjord har bjærget en del vraggods fra det forliste 
  skib, bl.a. to tomme redningsflåder og en redningsbåd. Men der er 
  fortsat ingen spor af de seks besætningsmedlemmer, alle mænd i alderen
   30-50 år.
  
  Skipper og styrmænd på Isafold mødtes i går i Hirtshals med rederiets 
  advokat og forsikringsrepræsentanter.
  
  
  
  